stanford-oval/wikipedia huggingface dataset:
רוברט פטנאם
ביקורו בישראל

בנובמבר 2003 ביקר פטנאם בישראל כאורח הסוכנות היהודית והחוג למדיניות ציבורית בפקולטה למדעי החברה באוניברסיטת תל אביב. הוא הרצה בפני בכירים באקדמיה, סטודנטים ומובילי תוכניות חברתיות.
בביקור בישראל אמר: "פוליטיקה מתקדמת לא יכולה לצמוח יש מאין. היא צריכה להיבנות על חידוש המארג החברתי... זה לא יכול לקרות במדינות שבהן מכהנות ממשלות מעודדות שחיתות, ושהאמון ביניהן לבין האזרחים נפגם. אלה, יותר מכל דבר אחר, מהוות סכנה אמיתית להון החברתי".
הערות שוליים

↑  מאת אבירמה גולן, פרופ' פטנם: כרסום בסולידריות בישראל - מסוכן, באתר הארץ, 16 בנובמבר 2003
| --- | --- |
בקרת זהויות :  NLI: 987007266728205171  PLWABN: 9810598255605606  BnF: cb120190135 (data)  CiNii: DA00584047  dblp: 99/4376  GND: 128771526  ISNI: 0000 0001 2321 523X  LCCN: n81028153  NDL: 00453473  NKC: vse2007365299  NLK: KAC200005443  NTA: 06842793X  SELIBR: 353024  SUDOC: 028332776  VIAF: 108390897   WorldCat (עם VIAF): 108390897
רצועת בונוס

רצועת בונוס הוא קטע מוזיקלי שנכלל במהדורות ספציפיות או מהדורות מחודשות של אלבום מוזיקה או יצירה מוזיקלית. רצועת הבונוס עשויה להתווסף כחלק מקידום מכירות, כתמריץ להגדלת הערך המוסף של חברות התקליטים, ללקוחות לרכוש אלבומים שאולי לא ירכשו אחרת, או לרכוש מחדש אלבומים שכבר בבעלותם. בניגוד לרצועות נסתרות, רצועות בונוס נכללות ברשימת ההשמעה של אלבום המוזיקה, ואין בהן פער של שתיקה בין רצועה לרצועה.
אין זה נדיר לכלול סינגלים כרצועות בונוס בהוצאות חוזרות של אלבומי מוזיקה ישנים, כאשר רצועות אלו לא נכללו במקור.
רמיקסים או טייקים חלופיים של שיר (או גרסה בשפה אחרת, כגון השפה המדוברת במדינה שבה מופצת מהדורת הבונוס) נכללים לעיתים קרובות כרצועות בונוס.
הערות שוליים

↑  14 Truly Amazing Japanese Bonus Tracks (אורכב 12.04.2018 בארכיון Wayback Machine). Gigwise, 26 February 2015.
ריצ'רד מרסינקו

| --- | --- |

 לידה:  21 בנובמבר 1940 פנסילבניה, ארצות הברית 
 פטירה:  25 בדצמבר 2021 (בגיל 81) וורנטון, ארצות הברית 
 מדינה:  ארצות הברית 
 כינוי:  דיק
 השכלה:  אוניברסיטת אובורן  Admiral Farragut Academy  בית הספר של הצי ללימודים מתקדמים 
 השתייכות:   הצי האמריקני
 תקופת הפעילות:  1958–1989 (כ־31 שנים)
 דרגה:  קומנדר
 תפקידים בשירות
 מפקד צוות 2 מפקד צוות שש
 פעולות ומבצעים
 מלחמת וייטנאם  מבצע ציפורן הנשר  מבצע זעם דחוף  מבצע מטרה צודקת
 עיטורים
  כוכב הכסף  כוכב הארד (4)  לגיון ההצטיינות
 תפקידים אזרחיים
 סופר ויועץ צבאי
 
ריצ'רד מרסינקו (באנגלית: Richard "Dick" Marcinko;‏ 21 בנובמבר 1940 – 25 בדצמבר 2021) היה קומנדר בצי האמריקאי, אשר הקים את צוות 6 של אריות הים של צי ארצות הברית.
ביוגרפיה

מרסינקו נולד וגדל בפנסילבניה, ארצות הברית.
בשנת 1958 התגייס לצי ארצות הברית והוסמך כמפעיל מערכות קשר. בהמשך השלים קורס קצינים ולימודי תואר ראשון באוניברסיטת אובורן. בהמשך התנדב ליחידת הקומנדו הימי האמריקני, "אריות הים" (Navy SEALs), השלים את מסלול ההכשרה ושימש כלוחם ומפקד. מרסינקו שירת במספר תפקידי פיקוד בצוותי הקומנדו הימי ולחם במלחמת וייטנאם. לאחר מכן פיקד על צוות 2 של היחידה. לאחר כישלון מבצע ציפורן הנשר הקים את צוות שש של היחידה שייעודו לוחמה בטרור. בשנת 1989 פרש לגמלאות.
נפטר ב-25 בדצמבר 2021.
הערות שוליים

↑  שי לוי, ‏צפו: אלה הם הגיבורים של הצבא האמריקני, באתר ‏מאקו‏, 6 בנובמבר 2014
↑   צוות 6 של אריות הים: מכונת ציד האדם הגלובלית של ארה"ב, באתר הארץ, 8 ביוני 2015
| --- | --- |
בקרת זהויות :  NLI: 987007459285905171  PLWABN: 9810637297405606  BnF: cb18046593r (data)  CiNii: DA06773723  ISNI: 0000 0001 1744 6779  LCCN: n91111830  NKC: jn20000603890  NLA: 36002348  NLK: KAC201947472  NTA: 145601811  SUDOC: 232811865  VIAF: 13955837   WorldCat (עם VIAF): 13955837
רצועת הולכה

כלב רועים גרמני יושב על אחוריו ורצועת הולכה מחוברת לקולרו
רצועת הולכה היא אביזר המאפשר שליטה חלקית של אדם בתנועות של בעל חיים, בדרך כלל כלב, המובל קשור ברצועה. קצה אחד של רצועת ההולכה מוחזק בידי האדם המוביל את בעל החיים והקצה השני מחובר לבעל החיים, ישירות לצווארו לקולרו או לרתמתו.
קיימות רצועת הולכה העשויות משרשרת מתכתית, מעור או מחבל. כלב אינו יכול לנתק בעזרת שיניו רצועה שעשויה משרשרת חזקה, אך התפקעות של חוליה אחת בלבד גורמת לניתוק פתאומי של הכלב משליטת בעליו עם כל התוצאות השליליות שעלולות להיגרם מכך. רצועת עור או רצועה סינתטית פחות חזקות, אך התבלותן ניכרת לעין והיא הדרגתית, כך שהבעלים יכול להחליף אותה או לתקן אותה לפני ההינתקות.
רצועות הולכה משמשות גם לצורכי אימון ואילוף בעלי חיים.
חוקים מסוימים, כמו חוק להסדרת הפיקוח על כלבים, מחייבים שימוש ברצועת הולכה בנסיבות מסוימות או באזורים מסוימים ולעיתים אף קובעים את אורך המרבי של הרצועה, כדי להבטיח שליטה של האדם המוביל את הכלב.
לקריאה נוספת

"אלף את כלבך במו-ידיך" מאת מרדכי סיגל ומתיו מרגוליס, הוצאת לדורי
רון (מחוז)

ערך זה עוסק במחוז בצרפת. אם התכוונתם למשמעויות אחרות של המלה "רון", ראו .
רון (צרפתית: Rhône) הוא מחוז בצרפת השוכן בחבל הארץ אוברן-רון-אלפ. המחוז קרוי על שם הנהר רון.
היסטוריה

מחוז הרון הוקם ב-12 באוגוסט 1793 כשהמחוז הקדום רון-ולואר פוצל לשני מחוזות - רון ולואר. במקור, גבולו המזרחי של המחוז גבל בעיר ליון כך שהרשות המקומית של מזרח ליון השתייכה למחוז סמוך. עם קצב גידול האוכלוסייה של ליון, ופיצול האזור האורבני על פני קומונות הפרוורים של העיר, נשפטו גבולות המחוז באופן לא מעשי כשהם מוצאים מתחומם של פרוורי ליון אל מחוץ לרון. כך למעשה הוגדל המחוז מספר פעמים על מנת להכלילו בפרוורי ליון משכונות המחוז:
ב-1852 סופחו 4 קומונות לתוך רון ממחוז איזר.
ב-1967 סופחו 23 קומונות לתוך רון ממחוז איזר ו-6 קומונות ממחוז אין.
ב-1971 סופחה קומונה נוספת לתוך רון ממחוז איזר.
עם גידולי שטח אלו, שטחו של מחוז הרון גדל מ-2,791 קמ"ר ל-3,249 קמ"ר במצבו הנוכחי (עלייה של כ-16.4% מהשטח). לפי מפקד האוכלוסין של צרפת, ב-1999 גרו במחוז הרון כ-1,071,288 תושבים ועד מפקד האוכלוסין ב-2007 גרו במחוז 1,677,073 תושבים.
גאוגרפיה

במחוז רון עוברים שני נהרות ראשיים - נהר הרון ונהר הסון. המחוזות הגובלים במחוז הם איזר, אין, לואר וסון ולואר.
מעל ל-75% מאוכלוסיית המחוז מתגוררת באזור המטרופוליני של ליון. חוץ מוילפראנס-סור-סון, הערים הגדולות ביותר במחוז כולן חלק מהקהילה העירונית של ליון. הנתונים הבאים נכונים למפקד האוכלוסין של שנת 1999:
ליון - 470,187 תושבים.
וילרבאן - 134,500 תושבים.
וניזי - 56,487 תושבים.
קאלור-אט-קלור - 41,667 תושבים.
סיינט פריזט - 41,213 תושבים.
וול-אן-ולין - 39,466 תושבים.
וילפראנס-סור-סון - 38,863 תושבים.
ברון - 38,600 תושבים.
הערות שוליים

↑  עד תום 2015 השתייך המחוז לחבל רון-אלפ.
| --- | --- |
בקרת זהויות :  BnF: cb15242596r (data)  GND: 4103775-3  MusicBrainz: 78cae463-5e8b-4a76-b074-c742c016b885  NKC: ge138131  VIAF: 23144814298750924399   WorldCat (עם VIAF): 23144814298750924399
רוני הברסון פורטדו דה אראוז'ו

רוני הברסון פורטדו דה אראוז'ו (בפורטוגזית: Ronny Heberson Furtado de Araújo, נולד ב-11 במאי 1986) המוכר כרוני, הוא כדורגלן עבר ברזילאי ששיחק בעמדת המגן השמאלי.
קריירה

הקריירה המקצוענית של רוני החלה בשנת 2004 בקורינתיאנס סאו פאולו, בה שיחק שלוש שנים.
עם תום חוזהו בקבוצה הביעו בו עניין מספר קבוצות אירופיות. בסופו של משא ומתן, בו נטלו חלק גם מנצ'סטר סיטי, פ.ס.וו. איינדהובן ופריז סן-ז'רמן, חתם רוני בספורטינג ליסבון.
בספורטינג לא הצליח רוני להשתלב בסגל ושיחק בעונתו הראשונה בקבוצה בשנים עשר משחקים בלבד.  יחד עם זאת השער היחיד שלו באותה עונה נכנס לספרי ההיסטוריה.  רוני, הידוע ברגל שמאל עוצמתית, בעט כדור חופשי שהגיע למהירות של 210.9 קמ"ש - המהירה ביותר אי פעם.
את עונת 2007/2008 פתח רוני בהרכב אך עם הגעתו לקבוצה של מגן מילאן לאנדרו גרימי נדחק חזרה לספסל.  בעונתו השלישית בקבוצה שיחק רוני בשישה משחקים בלבד.
בעונת 2009/2010 הושאל רוני לעולה החדשה לליגה הפורטוגלית אוניאו לייריה.
עם סיום תקופת ההשאלה ולאחר שסייע לקבוצה להישאר בליגה חתם רוני על חוזה עם הרטה ברלין מהבונדסליגה השנייה והתאחד עם אחיו, שחקן הקבוצה רפאל. ביולי 2016 שוחרר מהקבוצה עקב עודף שחקנים.
הערות שוליים

↑  "רוני - השער המהיר בהיסטוריה", bleacherreport.com
רעש מקומי

| --- | --- |
 ארץ מקור:  ישראל 
 שפות:  עברית 
 שידור
 רשת שידור:  הערוץ הראשון 
 
רעש מקומי הייתה תוכנית טלוויזיה ישראלית בתחום המוזיקה, ששודרה בערוץ הראשון ב-2009–2013.
מנחה התוכנית הוא המפיק המוזיקלי עמוס בן-דוד. בתחילה הגישה לצידו גם השחקנית איילת רובינסון. שגיא בן נון שימש כתסריטאי וככתב בתוכנית בשתי עונותיה הראשונות. מגישים נוספים וכתבי שטח שהשתתפו בתוכנית הם דלית רצ'סטר, לאון פלדמן ועוד.
התוכנית מוגשת במתכונת של מגזין מוזיקה, הכולל ראיונות עם אמנים ישראלים, ופינות שונות בנושאי מוזיקה ישראלית, כגון "אינטרו", פינה בה נחשפים אמנים והרכבים חדשים בפעם הראשונה בטלוויזיה.
צוות התוכנית

מפיקה: רחל נדב
עורכת: טלי כץ
במאית: עידית בן אליהו
עורכי וידאו: יניב בלוך, זיו שחר
רעידת האדמה בביירות (551)

| --- | --- |
 סוג:  רעידת אדמה
 תאריך התרחשות:  9 ביולי 551
 מגניטודה:  7.5 בסולם מגניטודה לפי מומנט
 במדינות או באזורים:  פיניקיה (מחוז רומי), האימפריה הביזנטית (האזור בו נמצאת כיום לבנון)
 צונאמי:  כן
 פצועים:  מעל 30,000
 קואורדינטות:  33°54′N 35°30′E﻿ / ﻿33.9°N 35.5°E﻿ / 33.9; 35.5
  (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןרעידת האדמה בביירות (551)(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןרעידת האדמה בביירות (551)
 
רעידת האדמה של שנת 551 היא רעידת אדמה שהתרחשה באזור העיר ביירות ב-9 ביולי 551 בעוצמה של יותר מ-7.5 בסולם מגניטודה לפי מומנט. רעידת האדמה גרמה לצונאמי הרסני, אשר השפיע על ערי החוף של פיניקיה הביזנטית, גרם הרס רב למבנים ואפילו גרם לשקיעתן של ספינות רבות. ישנן עדויות בדבר מספר גדול במיוחד של אנשים שנהרגו ברעידת האדמה.
רעידת האדמה הורגשה על פני שטח נרחב מאלכסנדריה בחלק הדרום מערבי של מוקד רעידת האדמה, ואנטיוכיה בחלק הצפוני של מוקד רעידת האדמה. ההערכה היא שרעידת האדמה הורגשה במיוחד באזור המשתרע על פני כ-100 ק"מ ואולי אף כ-150 ק"מ.
נזקים

לא קיימים כיום תיאורים מפורטים על הנזק שגרמה רעידת האדמה. מרבית המידע שקיים מתייחס רק לכך שרעידת האדמה גרמה לערי חוף כגון צור וטריפולי להפוך לעיי חורבות עם אלפי נפגעים. הצליין האלמוני מפיאצ'נצה דיווח כי 30,000 איש מתו בבירות לבדה.
צונאמי

רעידת האדמה גרמה להיווצרות צונאמי באזור רצועת החוף אשר פגע בין היתר בצור וטריפולי.
הערות שוליים

↑  Sbeinati, M.R.; Darawcheh R.; Mouty M, (2005). "The historical earthquakes of Syria: an analysis of large and moderate earthquakes from 1365 B.C. to 1900 A.D." (PDF). Annals of Geophysics. 48 (3): 347–435. נבדק ב-2 במרץ 2011. {{cite journal}}:  (עזרה)תחזוקה - ציטוט: extra punctuation (link)
| רעידות אדמה באזור הלבנט |
| --- | --- | --- |
| העידן הקלאסי | רעידת האדמה באנטיוכיה ב-115 • רעידת האדמה ביהודה ב-130 • רעידות האדמה בגליל ב-363 • רעידת האדמה באנטיוכיה ב-526 • רעידת האדמה בביירות ב-551 |  |
| ימי הביניים | רעידת האדמה בגליל ב-749 • רעידת האדמה בדמשק ב-847 • רעידת האדמה בעכו ב-881 • רעידת האדמה בבקעת הירדן ב-1033 • רעידת האדמה במזרח הקרוב ב-1068 • רעידת האדמה בעמק הירדן ב-1138 • רעידת האדמה בחלב ב-1138 • רעידת האדמה בחמה ב-1157 • רעידת האדמה בסוריה ב-1170 • רעידת האדמה בסוריה ב-1202 |  |
| התקופה העות'מאנית | רעידות האדמה במזרח הקרוב ב-1759 • רעידת האדמה בירושלים ב-1834 • רעידת האדמה בגליל ב-1837 |  |
| העת המודרנית | רעידת האדמה ביריחו ב-1927 • רעידות האדמה בנפת שוף בלבנון ב-1956 • רעידת האדמה בשארם א-שייח' ב-1969 • רעידת האדמה במפרץ אילת ב-1995 • רעידת האדמה בטורקיה ב-2023 |  |
רובן מיניו

רובן מיניו אי פרלטה (בקטלאנית: Rubén Miño i Peralta, נולד ב-18 בינואר 1989 בקורנליה שבספרד) הוא כדורגלן ספרדי-קטלאני המשחק בעמדת השוער בUD לוגרונייס. מיניו גדל במחלקת הנוער של ברצלונה ושיחק בקבוצת המילואים של המועדון, ברצלונה אתלטיק, לפני שעבר לריאל מיורקה.
קריירה > קריירת מועדונים

בילדותו שיחק מיניו במחלקת הנוער של קורנליה. בגיל 11 עבר לזו של ברצלונה, ולמשך שנתיים הושאל חזרה לקורנליה. בעונת 2008/2009 קודם לקבוצת המילואים של המועדון, ברצלונה אתלטיק, שעלתה לפני כן לליגה השלישית ומאמנה היה לואיס אנריקה. בעונתו הראשונה בקבוצה שיחק ב-29 משחקים ועזר לקבוצתו להגיע למקום ה-5 בביתה. בעונה הבאה חלק את עמדת השוער הבכיר בקבוצה עם אוייר אולסאבל. בדצמבר 2009 זומן לסגל הקבוצה הבוגרת, למשחקיה באליפות העולם לקבוצות, אך הוא לא שותף בטורניר, בו זכתה ברצלונה לאחר ניצחון בגמר על אסטודיאנטס. במהלך עונה זו ערך 17 הופעות בליגה השלישית בברצלונה ב' והוא סייע לה להעפיל לליגה השנייה בסוף העונה.
בקיץ 2010 הופיע במדי הקבוצה הבוגרת, אותה אימן ז'וזפ גוארדיולה, במספר משחקי ידידות. במשחק הראשון של הסופר קאפ הספרדי מול סביליה, שנערך ב-14 באוגוסט, נעדרו מספר שחקנים של ברצלונה, ובהם השוער ויקטור ואלדס, בשל השתתפותם במשחקי נבחרות זמן קצר לפני המשחק. בנוסף, השוער השני, חוסה מנואל פינטו, היה פצוע. בשל כך פתח מיניו במשחק, בו הפסידה ברצלונה 3:1. בגומלין, בו מיניו לא לקח חלק, ניצחה ברצלונה 4:0 וזכתה בתואר. מיניו המשיך לשחק בברצלונה ב', הפעם חולק את עמדת השוער הן עם אולסאבל והן עם ג'ורדי מאסיפ, והוא הופיע ב-15 משחקים בליגה השנייה במהלך עונת 2010/2011. בעונה הבאה, עם אוסביו סקריסטן כמאמן ברצלונה ב', המשיכה המגמה, והוא שותף ב-10 משחקים בלבד. בתקופה זו זומן מיניו למספר משחקים של הקבוצה הבוגרת, אך נותר על הספסל במהלכם.
ביולי 2012 עזב מיניו את ברצלונה והצטרף לריאל מיורקה, כשוער שני לדודו אוואט. ב-13 בינואר 2013 ערך מיניו את הופעת הבכורה במדי הקבוצה, הופעתו הראשונה בליגה הראשונה, כשהחליף את אוואט בהפסד 3-2 לאספניול. אולם, הייתה זו הופעתו היחידה במהלך העונה, שבסיומה ירדה מיורקה לליגה השנייה. בעונה הבאה, עונת 2013/2014, תפס את מקומו של אוואט, והוא שותף ב-35 משחקי ליגה במהלך העונה. מיורקה סיימה במקום ה-17, במרחק שתי נקודות מהמקום ה-20 המוביל לירידה לליגה השלישית. בקיץ 2014 אוואט פרש ממשחק, אך במקומו הובא חסוס קרברו, שתפס את מקומו של מיניו כשוער הבכיר בקבוצה, ובשל כך מיעט מיניו לשחק במהלך עונת 2014/2015.
ב-2 ביולי 2015 הצטרף מיניו לריאל אוביידו, שעלתה מהליגה השלישית בעונה שלפני כן. באוביידו היה שוער מחליף לאסטבן אנדרס, עד שזה נפצע ב-12 במרץ 2016, ומיניו תפס את מקומו בהרכב עד סוף העונה. בסוף העונה עבר לא.א.ק. לרנקה הקפריסאית, במדיה שיחק במשך עונה אחת שבמהלכה עמד בשערה במשחקיה בליגה האירופית. בדצמבר 2017 הצטרף לאלבסטה שמהליגה השנייה, אך הוא לא שותף באף משחק, ובקיץ 2018 עזב את הקבוצה. בינואר 2019 הצטרף לפוליטכניקה יאשי הרומנית.
קריירה > קריירת נבחרות

ב-6 בפברואר 2009 זומן מיניו לראשונה לנבחרת ספרד עד גיל 21. ב-27 במרץ ערך את הופעת הבכורה במדיה, במשחק ידידות מול רוסיה. ב-5 ביוני 2011 ערך את הופעתו השנייה במדיה, במשחק ידידות נוסף. הוא זומן לסגל הנבחרת לאליפות אירופה לנוער 2011. אף על פי שלא השתתף באף משחק במהלך הטורניר, שכן שוער הנבחרת היה דויד דה חאה, נרשמת לזכותו זכייתה של הנבחרת באליפות.
סטטיסטיקה

נכון ל-3 ביוני 2012
| מועדון | עונה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- |
| ברצלונה אתלטיק | 2008/2009 | 29 | 0 | — | — | — | — | — | — | 29 | 0 |
| ברצלונה אתלטיק | 2009/2010 | 20 | 0 | — | — | — | — | — | — | 20 | 0 |
| ברצלונה אתלטיק | 2010/2011 | 15 | 0 | — | — | — | — | — | — | 15 | 0 |
| ברצלונה אתלטיק | 2011/2012 | 10 | 0 | — | — | — | — | — | — | 10 | 0 |
| ברצלונה אתלטיק | סך הכול | 74 | 0 | — | — | — | — | — | — | 74 | 0 |
| ברצלונה | 2010/2011 | 0 | 0 | 0 | 0 | 0 | 0 | 1 | 0 | 1 | 0 |
| ברצלונה | סך הכול | 0 | 0 | 0 | 0 | 0 | 0 | 1 | 0 | 1 | 0 |
| סך הכול בקריירה | סך הכול בקריירה | 74 | 0 | 0 | 0 | 0 | 0 | 1 | 0 | 75 | 0 |
תארים > ברצלונה

אליפות העולם לקבוצות: 2009
הסופר קאפ הספרדי: 2010
תארים > נבחרת ספרד בכדורגל עד גיל 21

אליפות אירופה עד גיל 21 - 2011
הערות שוליים

↑  Desde los once años sueña con disfrutar de esta oportunidad,‏ אס, 13.8.2010
↑  Luis Enrique (Barça Atlètic) confia plenament en Miño i Oier, i ho ha demostrat amb fets,‏ El Puny Avui,‏ 17.6.2010
↑  Rubén Miño, ante su gran oportunidad en Mallorca,‏ ספורט, 19.1.2013
רוחק ראייה

| --- | --- |

 תחום:  אופטומטריה 
 קישורים ומאגרי מידע
 MeSH:  D006956
 סיווגים
 ICD-10:  H52.0 
 ICD-11:  9D00.1 
 
רוחק ראייה (בלועזית: היפראופיה או היפרמטרופיה) הוא ליקוי במיקוד קרני האור המגיעות אל הרשתית. כאשר הן יוצאות מנקודה קרובה, הן אינן מתרכזות על הרשתית ("מסך" העין) אלא מאחוריה, כך שהאדם אינו יכול לראות בבירור עצמים קרובים. לעומת זאת, למעט במקרים קיצוניים, עצמים רחוקים נראים יחסית בבירור.
רוחק ראייה עשוי להיגרם על ידי גלגל עין קצר, או בשל אי קמירותה של הקרנית או עקב צורת עדשה לקויה. לרוב זהו ליקוי מלידה. אדם רחק ראייה יכול לראות היטב עצמים מרוחקים ממנו (כל עוד הוא בגיל צעיר והעדשה התוך עינית מסוגלת לפצות על ליקוי זה בהוספת דיופטרים חיוביים). אך בהתבוננותו בעצמים קרובים, אין העדשה שבעינו מסוגלת להתאים עצמה לראייה מקרוב - מכיוון שנדרשת מהעדשה עוצמה שהיא אינה מסוגלת לספק, ולכן תצטייר לו תמונה מטושטשת והוא יחוש כאב ראש.
תיקון רוחק ראייה נעשה בעיקר באמצעות משקפיים או עדשות מגע קמורות, אשר ממקדות את העצם על הרשתית במקום מאחוריו. בנוסף, אפשר לטפל בניתוח לעיצוב הקרנית או להחלפת העדשה.
רוחק ראייה הוא גם מאפיין של זוקן ראייה (פרסביופיה), אך בעוד אנשים צעירים בעלי רוחק ראייה סובלים בדרך כלל מגלגל עין קצר מהרגיל, אנשים עם זוקן ראייה הם בעלי גלגל עין באורך נורמלי ועדשת עין נוקשה, שלא מסוגלת להגדיל את עוצמת המיקוד הנדרשת לעצמים קרובים. לכן, בעוד אנשים עם רוחק ראייה יכולים להיעזר יותר בתיקון אחיד עם עדשות קמורות, המאפשר ראייה מקרוב ומרחוק, אנשים עם זוקן ראייה זקוקים למשקפי קריאה (עדשות קמורות) לעבודה קרובה בלבד או למשקפיים ביפוקליות או מולטיפוקליות.
הרבה תינוקות סובלים בשנתם הראשונה מרוחק ראייה. הבעיה יכולה להסתדר מעצמה אך הומלץ לבדוק כל חצי שנה בדיקת עיניים מקיפה. נטען כי הזנחה בטיפול אצל תינוקות עלולה לגרום לפזילה, אך מסקירת המחקרים המעטים בנושא עלה חשש להטיה ולדיווח לקוי.
ראו גם

קוצר ראייה
הערות שוליים

↑  G. Chaine, S. Laigner, L. Nicolon, [Hypermetropia], La Revue Du Praticien 43, 1993-09-15, עמ' 1796–1799
↑  Jeffrey H. Levenson, Alan Kozarsky, Clinical Methods: The History, Physical, and Laboratory Examinations, 3rd, Boston: Butterworths, 1990
↑  Lisa Jones-Jordan, Xue Wang, Roberta W. Scherer, Donald O. Mutti, Spectacle correction versus no spectacles for prevention of strabismus in hyperopic children, The Cochrane Database of Systematic Reviews, 2014-08-18, עמ' CD007738 doi: 10.1002/14651858.CD007738.pub2
| --- | --- |
בקרת זהויות :  NLI: 987007536184505171  LCCN: sh85063712  NDL: 00562005 
ערך זה הוא קצרמרבנושא מחלות. אתם מוזמנים לתרום לוויקיפדיה ו.
רעש פסאודו-אקראי

בקריפטוגרפיה, רעש פסאודו-אקראי או PRN (ראשי תיבות של Pseudo Random Noise; לפעמים נקרא רק PN, ראשי תיבות של Pseudo Noise) הוא אות הדומה לרעש, העונה לאחד או יותר מהסטנדרטים של בדיקות סטטיסטיות לאקראיות.
הגם שאין לכאורה תבנית מגדירה, רעש פסאודו-אקראי מכיל רצף דטרמיניסטי של פולסים שיחזרו על עצמם אחרי זמן המחזור.
רעש כזה נקבע על ידי מפתח וזמן המחזור, שיכול להיות ארוך מאוד, אפילו מיליוני ספרות.
הוא משמש בכמה מכשירי מוזיקה אלקטרונית, וכן במכשירים המייצרים רעש לבן.
לווייני GPS משדרים בקצב של 50 ביטים לשנייה, כל לוויין ממדל את המידע הנשלח עם זרם יחיד PN ב-1.023 מיליון צ'יפים לשנייה ואחד נוסף עם זרם PN ב-10.23 מיליון צ'יפים לשנייה. מקלטי GPS מחשבים את ה-PN מול נקודות ייחוס מקומיות כדי לחשב את הטווח. מקלט GPS משתמש במדידות יחסיות לזמן של כמה משדרי לוויין ומתחשב במיקומים הידועים שלהם לפי אפמריס, כדי לקבוע את מיקום המקלט.
חלק מאותות ה-PRN פורסמו באופן רשמי וחלק נוסף פוענח עצמאית על ידי מעבדות וגופי מחקר ברחבי העולם. מרבית האותות מיוצרים על ידי גנרטור LFSR.
קוד PN

קוד PN, הוא בעל צורה של קוד אקראי אך הוא למעשה ניתן לייצור באופן דטרמיניסטי. הרצפים הנמצאים בשימוש נפוץ הם רצפים באורך מקסימלי(אנ') ‏, Gold codes (אנ'),‏ Kasami codes (אנ'), ו Barker codes (אנ').
רמברנדט פיל

| --- | --- |

רמברנדט פיל, דיוקן עצמי, 1828
 לידה:  22 בפברואר 1778 מחוז באקס, ארצות הברית 
 פטירה:  3 באוקטובר 1860 (בגיל 82) פילדלפיה, ארצות הברית 
 מקום קבורה:  בית הקברות וודלנדס 
 תחום יצירה:  אמן (תרבות) 
 זרם באמנות:  נאו-קלאסיציזם 
 יצירות ידועות:  Caroline Louisa Pratt Bartlett 
 בן או בת זוג:  הרייט קאני פיל 
 צאצאים:  Rosalba Carriera Peale, Michael Angelo Peale, Emma Clara Peale 
 חתימה:   
 
רמברנדט פיל (באנגלית: Rembrandt Peale;‏ 22 בפברואר 1778 - 3 באוקטובר 1860) היה אמן אמריקאי. צייר דיוקנאות פורה, זכה לשבחים במיוחד בזכות דיוקניהם של הנשיאים ג'ורג' וושינגטון ותומאס ג'פרסון. סגנונו של פיל הושפע מהנאו-קלסיציזם הצרפתי לאחר שהותו בפריז בתחילת שנות השלושים לחייו.
ביוגרפיה

רמברנדט פיל נולד השלישי מבין שישה ילדים ששרדו (11 נפטרו) לאמו, רייצ'ל ברואר, ואביו, צ'ארלס וילסון פיל במחוז באקס, פנסילבניה, ב־22 בפברואר 1778. האב, צ'ארלס, גם הוא אמן, קרא לו על שם הצייר ההולנדי המפורסם במאה ה-17 רמברנדט הרמנזון ואן ריין. אביו לימד גם את כל ילדיו, כולל רפאל פיל, רובנס פיל וטיצ'יאן פיל, לצייר נוף ודיוקנאות, ולימד את רמברנדט גם אמנויות ומדעים. רמברנדט החל לצייר בגיל 8. שנה לאחר מות אמו ונישואיו מחדש של אביו. פיל עזב את בית הספר לאמנויות, והשלים את דיוקנו העצמי הראשון בגיל 13. הבד מציג את ראשית כישרונו האמנותי. בהמשך חייו, פיל "הראה לעיתים קרובות את הציור הזה למתחילים צעירים, כדי לעודד אותם ..."
ביולי 1787 הציג צ'ארלס וילסון פיל את בנו רמברנדט בפני ג'ורג' וושינגטון, והאמן הצעיר צפה באביו מצייר את הנשיא העתידי. בשנת 1795, בגיל 17, צייר רמברנדט את וושינגטון המזדקן, וגרם לו להיראות מבוגר בהרבה יותר מאשר במציאות. הדיוקן התקבל יפה ורמברנדט ערך את הופעת הבכורה שלו.
בגיל 20 התחתן פיל עם אלינור מיי שורט בת ה -22 (1776-1836) בכנסייה הקתולית סנט ג'וזף בפילדלפיה. במהלך נישואיהם נולדו לפיל וקורט תשעה ילדים: רוזלבה, אלינור, מייקל אנג'לו, אנג'ליקה ואמה קלרה ביניהם. בשנת 1840 (בגיל 62) התחתן עם הרייט קאני (1799-1869), אחת מתלמידיו ואמנית בזכות עצמה.
בשנת 1822 עבר פיל לעיר ניו יורק, שם הוא התחיל בניסיון לצייר את מה שקיווה שתהפוך ל"דמותה הסטנדרטית של וושינגטון". הוא חקר דיוקנאות של אמנים אחרים ובהם ג'ון טרומבול, גילברט סטיוארט ואביו שלו, כמו גם את תמונתו משנת 1795 שמעולם לא סיפקה אותו באמת. עבודתו הושלמה בשנת 1824, מציגה את וושינגטון דרך חלון סגלגל, ונחשבת בעיני רבים כשנייה רק לציור האייקוני של גילברט סטיוארט של הנשיא הראשון. הציור נרכש על ידי הקונגרס בשנת 1832 תמורת 2,000 דולר. הוא תלוי בלשכת הסנאט הישנה.
בשנת 1826 הוא עזר להקמת האקדמיה הלאומית לעיצוב בעיר ניו יורק.
פיל המשיך ליצור מעל 70 העתקים מפורטים, כולל אחד של וושינגטון במדי צבא מלאים, שתלוי במשרד הסגלגל בבית הלבן.
פיל המשיך לצייר דיוקנאות מפורסמות נוספות, כמו אלה של הנשיא השלישי תומאס ג'פרסון בזמן שהיה בתפקידו (1805), ובהמשך דיוקן של השופט הראשי ג'ון מרשל.
מסעות

פיל ביקר באירופה מספר פעמים כדי ללמוד אמנות. לאורך חייו נסע פיל על פני חצי הכדור המערבי בחיפוש אחר השראה והזדמנויות כאמן. אביו עזר לו לפלס את דרכו לפריז, שם שהה מיוני עד ספטמבר 1808, ושוב מאוקטובר 1809 עד נובמבר 1810. בפריז, למד פיל את יצירותיו של ז'אק-לואי דייוויד, שהשפיעו עליו לצייר בסגנון הנאו-קלאסי. הוא צייר את החוקר המפורסם אלכסנדר פון הומבולדט ועוד כמה פטרונים כמו ג'וזף לואי גיי-ליסאק ופרנסואה אנדרה מישו.
לאחר הצלחותיו בצרפת, חזר פיל לפילדלפיה בשנת 1810. הוא עשה ניסיונות להציג את הידע שלו ואת שליטתו בציור, בציורו "הבת הרומית" (1812) הציור נחשב ל"סנסציוני"מדי על ידי תושבי פילדלפיה, שלא אהדו את מאמציו לשפר את מצב האמנות באמריקה במאה ה-19.כתוצאה מהקשיים הכלכליים אחרי מלחמת 1812, הנשיא ג'פרסון - שהבטיח לקנות את דיוקנו של וושינגטון מ -1795, לא הצליח לעמוד בהבטחתו - במקום זאת עודד את פיל לנסוע לאירופה.
מוזיאון בולטימור

לאביו הייתה מוטיבציה להקים את המוזיאון האמריקני בפילדלפיה (1786) אף על פי שהוכנו תצוגות ותערוכות בבניינים שונים בפילדלפיה, המוזיאון של אביו בפילדלפיה לא הצליח להתרומם. רמברנדט פיל המשיך את מאמצי/מורשת של אביו בעיר אחרת. ב־15 באוגוסט 1814, השיג פיל את המוזיאון שלו מעיריית בולטימור, מרילנד ברחוב הולידיי. הבניין הראשון שהוקם באמריקה כדי לשמש כמוזיאון. לימים הבניין שימש כהיכל העירייה, 1830-75, אחרי זה שימש כבית ספר אפרו-אמריקאי ושוקם בשנת 1931 כמוזיאון העירוני. שופץ ושוחזר שוב בשנת 1981, ונפתח מחדש כמוזיאון פיל. המוזיאון התמזג עם מערכת מוזיאוני העיר בלטימור בשנת 1985 וננעל בשנת 1997. במקור הוחלט שישמש כמוזיאון לאמנויות ומדעים, אך למעשה הוצגו בו רק יצירות אמנות.
המוזיאון הואר בהרחבה באור גז. חידוש זה עשה רושם רב. פיל רכשה פטנט חשוב על תאורת גז, ועם כמה מקורבים הקימו את חברת "אור הגז" המצליחה בבולטימור. עם זאת, בהיותו בעל חוש עסקי גרוע, הוא עשה מעט מאוד כדי לנהל את החברה ונאלץ לצאת ממנה לאחר מספר שנים בגלל מלחמת 1812.
בשנת 1828 גייס פיל תרומות וניסה להרוויח כסף מציוריו הקודמים, כדי לנסוע לרומא. הוא לקח את בנו בן ה -15, מייקל אנג'לו, אמן צעיר ונחוש שהעתיק את ציורי אביו בהערצה. פיל הציג בהצלחה דיוקנאות באקדמיה פלורנטין.
פיל נפטר ב־12 ביוני 1860 בפילדלפיה ונקבר בבית העלמין וודלנדס במערב פילדלפיה.
יצירתו

דיוקנה של מרגרט אירווין מילר ממחיש את יכולתו של פיל להעביר סיפור ולכידת אופי הדמות. גברת מילר, נולדה למשפחה ממעמד הפועלים, אך עלתה אחר כך בסולם החברתי בפילדלפיה. אף על פי שהיא מצוירת בבגדים אריסטוקרטיים, תנוחתה ומבטה של הגברת מילר הם של אישה ממעמד הפועלים. הסמיכות העדינה, בין העבר להווה שלה נלכדה בצורה יוצאת דופן על ידי הצייר.
בשנת 1801, צייר פיל דיוקן של אחיו רובנס פיל, הצעיר מבין ששת ילדי המשפחה, שתמיד העריץ גינון והייתה לו נטייה לחיי הטבע. פיל הושיב את אחיו ליד צמח גרניום. הציור מסמל את התפעלותו של האמן מאהבת הטבע של אחיו וייתכן כי הייתה כאן השראת מאמן ההולנדי, המאה ה -17, דייוויד טנירס הבן, שצייר סדרה של ציורי שמן על נחושת המייצגים את חמשת החושים. הציור שלו, "ריח" די דומה לזו של רמברנדט פיל. היצירה של רמברנדט לוכדת את תמצית שקט נפשו של גנן / אמן צעיר, מביטה בחינניות, תנוחה של שקט ושלווה.
בציורו הנאו-קלאסי של פיל, "הבת הרומית", מתוארת נערה צעירה המגינה על אביה, אסיר בשלשלאות, ומניקה אותו משדיה. היצירה הזו הדגימה חמלה והגנה.